Α4-0237/95

Πρόταση απόφασης του Συμβουλίου που αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιούνται από τα κράτη μέλη για την εφαρμογή του καθεστώτος ελέγχου της κοινής αλιευτικής πολιτικής (COM(95)0243 - C4-0269/95 - 95/0142(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

εκτιμώντας ότι ο έλεγχος δεν μπορεί να έχει το επιθυμητό αποτέλεσμα παρά μόνον εφόσον οι παράγοντες του κλάδου αναγνωρίσουν το βάσιμο του ελέγχου αυτού, την ευκολία εφαρμογής του και το χαμηλό επενδυτικό κόστος,

(Τροπολογία 2)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

εκτιμώντας ότι η τήρηση των μέτρων διατήρησης και διαχείρισης των αλιευτικών πόρων συνεπάγεται την συνυπευθυνότητα όλων των παραγόντων του αλιευτικού τομέα και, συγχρόνως, έναν καλύτερο συντονισμό με τις αρμόδιες για την εκτέλεση των εν λόγω ελέγχων διοικήσεις των κρατών μελών .

(Τροπολογία 3)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι το πρόγραμμα ελέγχου πρέπει να βασίζεται σε ανάλυση κινδύνου των τομέων που προσφέρονται περισσότερο για απάτη ή άλλη παράτυπη δραστηριότητα[semigr ]

(Τροπολογία 4)

Πέμπτη αιτιολογική σκέψη

>Αρχικό κείμενο>

εκτιμώντας ότι πρέπει επομένως να προβλεφθεί η συμμετοχή της Κοινότητας σε ορισμένες δαπάνες ελέγχου που αναλαμβάνονται από ορισμένα κράτη μέλη[semigr ]

>Κείμενο μετά την ψηφοφορία στο ΕΚ>

εκτιμώντας ότι, προκειμένου να διασφαλισθεί η εποπτεία του συνόλου των αλιευμάτων και των εκφορτώσεων που απαιτούνται για την πραγματική εφαρμογή της κοινής αλιευτικής πολιτικής, τα κράτη μέλη οφείλουν να ελέγχουν σε όλα τα θαλάσσια ύδατα τις δραστηριότητες των κοινοτικών σκαφών καθώς και εκείνων από τρίτες χώρες, ότι είναι δε απαραίτητη η συμμετοχή της Κοινότητας σε ορισμένες δαπάνες ελέγχου που αναλαμβάνουν τα κράτη μέλη και μάλιστα για ένα σημαντικό μέρος αυτών[semigr ]

(Τροπολογία 5)

Όγδοη αιτιολογική σκέψη

>Αρχικό κείμενο>

εκτιμώντας ότι η συνολική κοινοτική συμμετοχή θα πρέπει να παραμείνει στο εσωτερικό ενός κονδυλίου του προϋπολογισμού 41 εκατ. Ecu ανά έτος για μία περίοδο 5 ετών (1996-2000) και ότι τα αντίστοιχα χρηματοδοτικά μέσα θα αποτελέσουν αντικείμενο εγγραφής των ετησίων πιστώσεων στο γενικό προϋπολογισμό των Ευρωπαϊκών Κοινοτήτων[semigr ]

>Κείμενο μετά την ψηφοφορία στο ΕΚ>

εκτιμώντας ότι προτείνεται ποσό ύψους 200 εκατ. Ecu ως χρηματοδοτική μνεία που υποδεικνύει τη θέληση της νομοθετικής αρχής για την εφαρμογή των δράσεων που καλύπτει η παρούσα απόφαση επί μία πενταετία (1996-2000), στο βαθμό που η εν λόγω χρηματοδοτική μνεία είναι συνεπής με τα ανώτατα όρια των δημοσιονομικών προοπτικών στην κατηγορία 3 για την τρέχουσα περίοδο[semigr ]

(Τροπολογία 6)

Άρθρο 1, παράγραφος 3

>Αρχικό κείμενο>

3. Το μέγιστο ποσό των κοινοτικών δαπανών που εκτιμάται ως απαραίτητο για την υλοποίηση του μέτρου που καθορίζεται από την παρούσα απόφαση, ανέρχεται σε 41 εκατ. Ecu ανά έτος.

>Κείμενο μετά την ψηφοφορία στο ΕΚ>

3. Η κοινοτική χρηματοδότηση των δράσεων που αναφέρονται στο άρθρο 3, καλύπτει την πενταετή περίοδο 1996-2000. Η χρηματοδοτική μνεία που υποδεικνύει τη θέληση της νομοθετικής αρχής για την εφαρμογή των δράσεων που καλύπτονται από την παρούσα απόφαση, είναι της τάξεως των 200 εκατ. Ecu.

Το δημοσιονομικό δελτίο αναθεωρείται κατ' έτος στη βάση, μεταξύ άλλων, των πιστώσεων που αποφασίζει η αρμόδια για τον προϋπολογισμό αρχή κατά την ετήσια διαδικασία έγκρισης του προϋπολογισμού.

(Τροπολογία 7)

Άρθρο 3, παράγραφος 1

>Αρχικό κείμενο>

1. Η χρηματοδοτική συμμετοχή της Κοινότητας δεν μπορεί να υπερβαίνει, ανά κράτος μέλος και ανά έτος, το ποσοστό:

- του 35% του ποσού των επιλέξιμων δαπανών που αναφέρονται στο άρθρο 2 παράγραφος 1[semigr ]

- του 50% του ποσού των επιλέξιμων δαπανών που αναφέρονται στο άρθρο 2 παρ. 2 & 3.

>Κείμενο μετά την ψηφοφορία στο ΕΚ>

1. Η χρηματοδοτική συμμετοχή της Κοινότητας δεν μπορεί να υπερβαίνει, ανά κράτος μέλος και ανά έτος, το ποσοστό του 50% του ποσού των επιλέξιμων δαπανών που αναφέρονται στο άρθρο 2.

Το ποσό που αφιερώνεται στις επιλέξιμες δαπάνες βάσει του άρθρου 2 παρ. 2 & 3, πρέπει να αντιπροσωπεύει το 30% τουλάχιστον του συνολικού ποσού της παρούσας πρότασης.

(Τροπολογία 8)

Άρθρο 5, παράγραφος 1

>Αρχικό κείμενο>

1. Τα κράτη μέλη που επιθυμούν να λάβουν τη χρηματοδοτική συμμετοχή της Κοινότητας για τις δαπάνες που αναφέρονται στο άρθρο 2, απευθύνουν προς την Επιτροπή, για πρώτη φορά πριν από τις 30 Σεπτεμβρίου 1995 και στη συνέχεια πριν από τις 31 Μαΐου κάθε χρόνο, αίτηση συνδρομής για το επόμενο έτος που περιλαμβάνει τις πληροφορίες που διευκρινίζονται στα σημεία 1,2 και 3 του παραρτήματος. Οι αιτήσεις που θα λαμβάνονται μετά τις ημερομηνίες αυτές, δεν θα ληφθούν υπόψη παρά μόνον σε εξαιρετικές περιπτώσεις, δεόντως αιτιολογημένες.

>Κείμενο μετά την ψηφοφορία στο ΕΚ>

1. Τα κράτη μέλη που επιθυμούν να λάβουν τη χρηματοδοτική συμμετοχή της Κοινότητας για τις δαπάνες που αναφέρονται στο άρθρο 2, απευθύνουν προς την Επιτροπή, για πρώτη φορά πριν από τις 15 Νοεμβρίου 1995 και στη συνέχεια πριν από τις 31 Μαΐου κάθε χρόνο, αίτηση συνδρομής για το επόμενο έτος που περιλαμβάνει τις πληροφορίες που διευκρινίζονται στα σημεία 1,2 και 3 του παραρτήματος.

Προκειμένου να ληφθούν υπόψη οι περιορισμοί των διαδικασιών έγκρισης των προϋπολογισμών των κρατών μελών, πρέπει να απευθύνεται στην Επιτροπή, πριν από τις 30 Σεπτεμβρίου εκάστου έτους, διορθωτικό παράρτημα της αρχικής αίτησης το οποίο να περιλαμβάνει δημοσιονομικό δελτίο ανάληψης υποχρεώσεων.

(Tροπολογία 9)

Άρθρο 7

>Αρχικό κείμενο>

Κατόπιν αιτιολογημένης αιτήσεως του κράτους μέλους, η Επιτροπή μπορεί να χορηγήσει προκαταβολές έως 25% της ετήσιας κοινοτικής συμμετοχής. Η προκαταβολή αυτή πρέπει να αφαιρεθεί από το οριστικό ποσό της κοινοτικής συμμετοχής στις επιλέξιμες δαπάνες που έχουν πραγματικά πραγματοποιηθεί.

>Κείμενο μετά την ψηφοφορία στο ΕΚ>

Κατόπιν αιτιολογημένης αιτήσεως η οποία συνοδεύεται από δημοσιονομικό δελτίο ανάληψης υποχρεώσεων του κράτους μέλους, η Επιτροπή μπορεί να χορηγήσει προκαταβολές έως 50% της ετήσιας κοινοτικής συμμετοχής. Η προκαταβολή αυτή πρέπει να αφαιρεθεί από το οριστικό ποσό της κοινοτικής συμμετοχής στις επιλέξιμες δαπάνες που έχουν πραγματικά πραγματοποιηθεί.

(Τροπολογία 10)

Άρθρο 9, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οιοδήποτε αχρεωστήτως καταβληθέν ποσό που πρέπει να επιστραφεί αποδίδεται στην Επιτροπή. Θα επιβάλλονται τόκοι υπερημερίας σε ποσά που δεν έχουν επιστραφεί σύμφωνα με τις διατάξεις του Δημοσιονομικού Κανονισμού.

(Τροπολογία 11)

Άρθρο 10, τρίτο εδάφιο

>Αρχικό κείμενο>

Εάν η Επιτροπή κρίνει ότι τα μέσα αυτά δεν χρησιμοποιούνται για τους σκοπούς που προβλέπονται και σύμφωνα με τους όρους που έχουν ορισθεί, ενημερώνει σχετικά το ενδιαφερόμενο κράτος μέλος. Το τελευταίο προβαίνει τότε σε διοικητική έρευνα στην οποία μπορούν να συμμετέχουν και υπάλληλοι της Επιτροπής. Το κράτος μέλος ενημερώνει την Επιτροπή για την εξέλιξη και τα αποτελέσματα αυτής της έρευνας και καταθέτει, χωρίς αναβολή, αντίγραφο της έκθεσης που καταρτίζεται για το σκοπό αυτό, ανκοινώνοντάς της τα κύρια στοιχεία που ελήφθησαν υπόψη κατά την εκπόνηση αυτής της έκθεσης.

>Κείμενο μετά την ψηφοφορία στο ΕΚ>

Εάν η Επιτροπή κρίνει ότι τα μέσα αυτά δεν χρησιμοποιούνται για τους σκοπούς που προβλέπονται και σύμφωνα με τους όρους που έχουν ορισθεί, ενημερώνει σχετικά το ενδιαφερόμενο κράτος μέλος. Το τελευταίο προβαίνει σε έρευνα στην οποία συμμετέχουν και υπάλληλοι της Επιτροπής εφόσον τούτο είναι δυνατόν. Εντός των χρονικών ορίων που αποφασίζει η Επιτροπή, το κράτος μέλος ενημερώνει την Επιτροπή για την εξέλιξη και τα αποτελέσματα αυτής της έρευνας και καταθέτει, χωρίς αναβολή, αντίγραφο της έκθεσης που καταρτίζεται για το σκοπό αυτό, ανκοινώνοντάς της τα κύρια στοιχεία που ελήφθησαν υπόψη κατά την εκπόνηση αυτής της έκθεσης.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου για την πρόταση απόφασης του Συμβουλίου όσον αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιούνται από τα κράτη μέλη για την εφαρμογή του καθεστώτος ελέγχου της κοινής αλιευτικής πολιτικής (COM(95)0243 -C4-0269/95 - 95/0142(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0243 - 95/0142(CNS) (( ΕΕ C 186 της 20.07.1995, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0269/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών καθώς και της Επιτροπής Ελέγχου του Προϋπολογισμού (A4-0237/95),

1. εγκρίνει, με την επιφύλαξη των τροποποίησεων που της επέφερε, την πρόταση της Επιτροπής[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Ευρωπαϊκό Κοινοβούλιο, να ενημερώσει το Σώμα σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.